**Ministru kabineta noteikumu projekta “Noteikumi par pētniecības un attīstības darbību uzņēmumu ienākuma nodokļa piemērošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Noteikumi par pētniecības un attīstības darbību uzņēmumu ienākuma nodokļa piemērošanai”(turpmāk – noteikumu projekts)izstrādāts ņemot vērā grozījumus likumā „Par uzņēmumu ienākuma nodokli” (turpmāk – likums). Noteikumu projekta izstrādes nepieciešamību nosaka likuma 6.6panta otrajā daļā, 27.panta 1. un 12.punktā dotais deleģējums, saskaņā ar kuriem Ministru kabinets nosaka likumā lietoto terminu piemērošanu uzņēmumu ienākuma nodokļa aprēķināšanai, pētniecības un attīstības darbības atbilstības un novērtēšanas prasības, projekta dokumentācijas prasības, pētniecības un attīstības izdevumu uzskaites kārtību, kā arī to atbilstības un novērtēšanas prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Likuma 6.6panta normas, sākot ar 2014.gada 1.jūliju, paredz nodokļa atvieglojumu pētniecības un attīstības (turpmāk – P&A) izmaksām. Lai novērstu dažādu interpretāciju noteikumu projektā tiek iekļautas vairākas definīcijas attiecībā uz P&A darbību. Savukārt, lai attiecīgajiem P&A izdevumiem varētu piemērot izdevumus palielinošo koeficientu – 3, nodokļu maksātājam pirms darbu veikšanas ir jāizvērtē paredzamā darba atbilstība P&A darbībai, kā arī jāizstrādā P&A projekts, kas atspoguļo sasniedzamo mērķi – ieviest tādu jaunu produktu vai tehnoloģiju, kur šāds jauninājums nepastāv ne tikai uzņēmuma ietvaros, bet arī ārpus tā. Tomēr nodokļa maksātājs varēs veikt P&A darbus, ja jauninājuma elements jau pastāv, gadījumos, kad nodokļa maksātājs pierāda, ka jauninājuma elements zinātniskās vai tehnoloģijas neskaidrības novēršanai projekta laikā nav bijis zināms vai nav bijis pieejams (piemēram, ja darbu aizsargā patents), vai to izstrāde uzņēmumā ir ekonomiski pamatota. Likuma 1.panta 29.daļa nosaka, ka P&A ir radošs darbs, kas sistemātiski tiek veikts, lai palielinātu zināšanu apjomu un izmantotu šīs zināšanas jaunu izstrādņu izveidei un kas atbilst vai nu rūpnieciskajam pētījumam, vai arī eksperimentālai izstrādnei. Savukārt rūpnieciskie pētījumi un eksperimentālās izstrādnes ietver ne tikai ražošanas, bet arī pakalpojumu nozari, t.i., šos noteikumus ir paredzēts piemērot visos tautsaimniecības sektoros. Likuma 6.6panta normas paredz nodokļa atvieglojumu nodokļa maksātājam, kurš veic P&A un kurš šā darba rezultātā jaunradīto tehnoloģiju izmantos savā saimnieciskajā darbībā (tomēr nodokļa maksātājam nav jāveic piemērotā uzņēmumu ienākuma nodokļa atvieglojuma pārrēķins, ja P&A rezultāts ir negatīvs). Tādējādi, ja P&A darbs tiek veikts uzņēmumu grupas ietvaros, tad nodokļa atvieglojumu varēs piemērot tikai tas uzņēmumu grupas dalībnieks, kurš izvirzījis P&A mērķi, lai nodrošinātu uzņēmuma saimnieciskās darbības izaugsmi, un tikai par tiem attiecīgajiem P&A darbu izdevumiem, kurus veicis tā zinātniskais personāls. Izvērtējot attiecīgās darbības atbilstību P&A darbībai var izmantot Ekonomiskās sadarbības un attīstības organizācijas dokumentu „*Frascati* rokasgrāmata” (ISBN92-64-19903-9, Ekonomiskās sadarbības un attīstības organizācija, 2002.). Ar Frascati rokasgrāmatu var iepazīties interneta sadaļā: <http://www.oecd.org/innovation/inno/frascatimanualproposedstandardpracticeforsurveysonresearchandexperimentaldevelopment6thedition.htm>Savukārt jaunu produktu un tehnoloģiju novērtēšanai var izmantot Eiropas Savienības Statistikas biroja sagatavoto inovāciju datu vākšanas un interpretēšanas pamatnostādnes “Oslo Manual. Guidelines for Collecting and Interpreting Innovation Data, 3rd Edition”. Ar minētajām pamatnostādnēm var iepazīties interneta sadaļā: <http://www.keepeek.com/Digital-Asset-Management/oecd/science-and-technology/oslo-manual_9789264013100-en>Minētie dokumenti ļauj izvērtēt vai veiktie darbi atbilst P&A darbībai. Piemēram, apģērbu ražošanas jomā jaunas sezonas kolekcijas izveide nav uzskatāma par jaunu produktu.Papildus tam P&A projektam jāatspoguļo P&A darba gaita un izdevumu atbilstība, kā arī jāveic šo izdevumu dalīta uzskaite. Līdz ar to, lai nodokļu maksātājs varētu nepieciešamos pasākumus veikt tiek noteikts attiecīgs regulējums.Tā kā P&A projektam ir jābūt izstrādātam ne tikai pirms P&A darbu veikšanas, bet jābūt pārskatāmai P&A darbībai visa procesa laikā, tad šāda darba veikšanai ir nepieciešama pilnīga informācija par uzņēmuma P&A darba procesu. Ņemot vērā minēto un atbilstoši likuma 6.6panta otrajā daļai, noteikumu projekts paredz, ka šī projekta sagatavošanu un P&A darbu turpmāku pārzināšanu un šo darbu pārskatu sagatavošanu veic uzņēmuma darbinieks ar atbilstošu kvalifikāciju. Likuma 6.6pantā noteiktajam atvieglojumam P&A ir divi mērķi: P&A darbi notiek Latvijā (izņemot darbus, kurus veic zinātniskās institūcijas, vai akreditētās sertificēšanas, testēšanas un kalibrēšanas institūcijas) un uzņēmums no šī darba rezultāta gūst ilgtspējīgu labumu, kas veicina Latvijas ekonomisko attīstību. Lai nodrošinātu, ka P&A darba rezultāts rada Latvijas uzņēmumam ilgtspējīgu labumu, tad likuma normas paredz intelektuālā īpašuma atsavināšanas ierobežojumus. Tādējādi, pirms P&A projekta izstrādes nodokļu maksātājam ir jāņem vērā arī tas, vai P&A darba procesā radītais intelektuālais īpašums paliks uzņēmumā, vai tas tiks atsavināts. Ja intelektuālais īpašums tiks atsavināts, tad nodokļu maksātājam nav tiesības piemērot likuma 6.6pantā noteikto nodokļa atvieglojumu un šādiem P&A darbiem atsevišķs projekts nav jāizstrādā. Savukārt, ja intelektuālais īpašums paliks uzņēmumā un uzņēmums atsavinās tikai produktus (tiek ražoti jauni produkti vai tiek sniegti pakalpojumi) izmantojot šo intelektuālo īpašumu, tad nodokļa maksātājam ir tiesības piemērot likuma 6.6pantā noteikto nodokļa atvieglojumu, izstrādājot šādiem P&A darbiem atsevišķu projektu. Nodokļa maksātājam nav pienākums P&A projektu iesniegt izvērtēšanai Ekonomikas ministrijas izveidotajai P&A darbību atbilstības vērtēšanas komisijā, bet nodokļa maksātājam un Valsts ieņēmumu dienestam (turpmāk – VID) gadījumos, kad rodas neskaidrības, ir tiesības vērsties komisijā ar lūgumu sniegt atzinumu par īstenoto vai plānoto nodokļu maksātāja darbību atbilstību P&A darbībām. Komisijas lēmumu pieņemšanas procedūra tiks noteikta Ekonomikas ministrijas apstiprinātajā kārtībā. |
| 3. | Projekta izstrādē iesaistītās institūcijas | Ekonomikas ministrija, VID un Latvijas Tirdzniecības un rūpniecības kamera. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumu ienākuma nodokļa maksātāji, kas veic P&A darbības, lai ieviestu jaunu produktu vai jaunu tehnoloģiju savā uzņēmumā. Uzņēmējdarbības sektora ieguldījumi P&A, pēc CSB datiem, 2011.gadā sastādīja 27 600,0 tūkst. Latu (vai 39 271,0 tūkst. *euro*) bet 2012.gadā – 23 100,0 tūkst. Latu (vai 39 271,0 tūkst. *euro*).  |
| 2. | Tiesiskā regulējuma ietekme uz tautsaimniecību un administratīvo slogu | Ieviešot jaunus produktus un tehnoloģiju Latvijā, tiks palielināta uzņēmumu konkurētspēja arī ārvalstu tirgos. Lai nodokļu maksātājs varētu piemērot nodokļa atvieglojumu par P&A darbu izdevumiem, tad nepieciešama šo izdevumu nodalīšana no pārējiem izdevumiem. Gadījumos, kad VID vai nodokļu maksātājs vēlēsies pārliecināties par attiecīgā projekta atbilstību P&A darbībai, tad Ekonomikas ministrijas izveidota komisija būs tiesīga sniegt šādu vērtējumu. |
| 3. | Administratīvo izmaksu monetārs novērtējums | Plānots, ka komisijas patstāvīgajā sastāvā darbosies 5 pārstāvji – 2 pārstāvji no Ekonomikas ministrijas un pa vienam pārstāvim no Izglītības un zinātnes ministrijas, Latvijas Investīciju un attīstības aģentūras un Latvijas Zinātnes padomes. Papildus viens Ekonomikas ministrijas cilvēks tiks piesaistīts komisijas sekretariāta pienākumu pildīšanai. Atbilstoši noteikumos paredzētajam regulējumam, komisijai iesniegto P&A projektu vērtēšanai būs tiesības piesaistīt ārējos ekspertus, kas tiks atlasīti iepirkuma konkursa rezultātā.Pēc Ekonomikas ministrijas aplēsēm pirmajā gadā provizoriski komisijai varētu tikt iesniegti izvērtēšanai 12 P&A projekti, no kuriem 10 būs nepieciešams piesaistīt ārējos ekspertus. Komisijas darbības izmaksas veidos:1. administratīvās izmaksas, kas saistās ar deleģēto pārstāvju laika patēriņu P&A darbu izvērtēšanai un dalībai komisijas sēdē – aptuveni 6h vienam projektam (stundas samaksas likme – 5,09 *euro*)

Administratīvās izmaksas = (5,09 x 6) x (5 x 12) = 1832 *euro;*1. administratīvās izmaksas, kas saistās ar komisijas sekretariāta darbību – aptuveni 20h vienam projektam (stundas samaksas likme – 5,09 *euro*)

Administratīvās izmaksas = (5,09 x 20) x (1 x 12) = 1221 *euro*;1. ārējo ekspertu izmaksas atbilstoši iepirkuma konkursa rezultātiem

Izvērtējot pieredzi investīciju projektu biznesa plānu atbilstības izvērtēšanai, esam secinājuši, ka viena P&A projekta izvērtēšanas pakalpojuma cena varētu būt vidēji no 500 līdz 700 *euro* (ieskaitot pievienotās vērtības nodokli (PVN)). Ņemot vērā iepriekš minēto, līgumā paredzēts noteikt, ka maksimālā līgumcena par ārējo ekspertu piesaisti un pakalpojumu sniegšanu viena gada laikā būs līdz 7350 *euro* (ieskaitot PVN), kas sastāv no izpildītāja administrācijas izdevumiem (5% apmērā par viena eksperta piesaisti un slēdziena sagatavošanu) un eksperta pakalpojuma sniegšanas izdevumiem (līdz 700 *euro* par viena projekta izvērtēšanu un slēdziena sagatavošanu). Kopējā līgumcenas summa ir atkarīga no sniegto eksperta slēdzienu skaita, bet ne vairāk kā 7350 *euro* (ieskaitot PVN). Nodokļa maksātājam, kurš veiks P&A darbus, būs jāveic tirgus izpēte, jāizstrādā P&A projekts un jāsagatavo pārskats par katrā taksācijas periodā veiktajiem darbiem un izdarītajiem secinājumiem. Pēc Finanšu ministrijas aplēsēm, P&A darbu varētu veikt vidēji 437 nodokļa maksātāju. Savukārt nodokļa maksātāja projekta izstrādes un pārskata sagatavošanas darba izmaksas veidos darba algas izmaksas, kas saistās ar projekta izstrādes un pārskata sagatavošanas laika patēriņu – aptuveni 40h viena projekta izstrādei un 8h pārskata sagatavošanai (stundas samaksas likme – 5,09 *euro*).Nodokļa maksātājiem taksācijas periodā, kurā projekts tiek uzsākts varētu būt darba algas izmaksas par projekta izstrādi un pārskata sagatavošanu: (5,09 x 40) x 437 = 88973 *euro.* Savukārtturpmākajos taksācijas periodos nodokļa maksātājam būs jāsagatavo pārskats (kas arī netiks iesniegts VID): (5,09 x 8) x 437 = 17795 *euro*. |
| 4. | Cita informācija | Vienam nodokļa maksātājam taksācijas periodā, kurā uzsākts attiecīgais P&A projekts veidosies izmaksas 204 euro apmērā sakarā ar projekta izstrādi. Savukārt turpmākos taksācijas periodos par P&A pārskata sagatavošanu varētu tikt radītas papildus izmaksas 41 euro apmērā. Ņemot vērā, ka šādas izmaksas nodokļa maksātājam veidojas, lai sagatavotu dokumentus attiecībā uz P&A darbību, kur par attiecīgajiem izdevumiem nodokļa maksātājs saņem nodokļa atvieglojumu (attiecīgos izdevumus ir tiesības norakstīt trīskāršā apmērā), tad šāds izdevumu apmērs ir samērīgs ar nodokļa maksātāja iegūstamo labumu. Papildus tam, nodokļu maksātājam nav jāmaksā atlīdzība par tam sniegtu komisijas atzinumu, kā arī P&A projekta dokumentācija pirms nodokļa atvieglojuma piemērošanas nav jāiesniedz izvērtēšanai kādai no institūcijām (piemēram, šāda prasība ir noteikta vairākās citās valstīs). Ņemot vērā minēto, noteikumu projektā noteiktam risinājumam ir salīdzinoši zemākais administratīvais slogs. Savukārt lielākā daļa dokumentācijas, lai nodrošinātu grāmatvedības uzskaites normu prasības, nodokļa maksātājam būtu jāgatavo arī tad, ja šāds atvieglojums netiktu piemērots. Tādējādi var uzskatīt, ka noteikumos piedāvātais risinājums ir labvēlīgākais nodokļa maksātājam. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (latos) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  - |  - |  - |  - |  - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets  |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets  |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets  |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ekonomikas ministrijas izveidotās komisijas darbu veikšanai 2014.gadā līdzekļi papildus netiks piesaistīti, savukārt turpmākajiem gadiem līdzekļi tiks piesaistīti no līdzekļiem, kas tiek piešķirti jaunām politikas iniciatīvām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā likuma 6.6pantā noteikto nodokļa atvieglojumu līdz 2015.gada 31.aprīlim tiks veikti grozījumi Ministru kabineta 2011.gada 20.decembra noteikumos Nr.981 “Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu”.  |
| 2. | Atbildīgā institūcija | Grozījumus minētajos noteikumos veiks VID. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Uzņēmumu ienākuma nodokļa atvieglojums ir pieejams jebkuras jomas komercdarbībai (ieskaitot arī pakalpojumu sniegšanu), līdz ar to noteikumu projektam nav saistošas Eiropas Savienības tiesiskie regulējumi par valsts atbalsta saderīgumu ar iekšējo tirgu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publiskots izsludinot to valsts sekretāru sanāksmē 2014.gada 22.maijā. Savukārt informācija par izstrādātajām normām attiecībā uz P&A darbību tiks iekļauta Finanšu ministrijas un Ekonomikas ministrijas interneta mājaslapā. Savukārt sadarbībā ar nevalstiskajām organizācijām tiks izstrādāti metodiskie materiāli un iekļauti VID interneta mājaslapā.  |
| 2. | Sabiedrības līdzdalība projekta izstrādē | Noteikumu projekts tika saskaņots ar Latvijas Tirdzniecības un rūpniecības kameru. |
| 3. | Sabiedrības līdzdalības rezultāti | Kopā ar nevalstisko organizāciju pārstāvjiem tika sagatavotas normas vienādai izpratnei. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID un Ekonomikas ministrija. |
| 2. | Projekta izpildes ietekme uz pārvaldes funkcijām | Ekonomikas ministrijai būs jāizveido komisija, kas strīdus gadījumos izvērtēs darbības atbilstību P&A . Ekonomikas ministrijā tiks piesaistīts papildus darbinieks komisijas sekretariāta pienākumu pildīšanai. Savukārt VID funkcijas nepalielināsies, jo P&A projekti netiks iesniegti VID un nodokļa maksātāja nodokļa atvieglojums tiks izvēsrtēts vispārējā kārtībā.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiks veidota jauna struktūra vai institūcija. |
| 4. | Cita informācija | Nav. |

|  |  |  |
| --- | --- | --- |
| Ministru prezidente |    | L.Straujuma |

Finanšu ministrs A.Vilks

25.06.2014.

1989

Mačivka, 67095630

Sandra.Macivka@fm.gov.lv